Исламғол (Миәкә районы)

Исламғол () — Башҡортостандың Миәкә районындағы ауыл. 2010 йылдың 14 октябренә ҡарата халыҡ һаны 205 кеше.
Почта индексы — 452072, ОКАТО коды — 80244825002.

 Халыҡ һаны 
Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше)
Иҫәп алыу йылы һәм көнөБөтә халыҡИр-егеттәрҠатын-ҡыҙҙарИр-егеттәр өлөшө (%)Ҡатын-ҡыҙҙар өлөшө (%) 1897 йыл 9 февраль (26 ғинуар) 1920 йыл 26 август 1926 йыл 17 декабрь 1939 йыл 17 ғинуар 1959 йыл 15 ғинуар 1970 йыл 15 ғинуар 1979 йыл 17 ғинуар 1989 йыл 12 ғинуар 2002 йыл 9 октябрь 2010 йыл 14 октябрь20510310250,249,8

 Географик урыны 
 Район үҙәгенә тиклем (Ҡырғыҙ-Миәкә): 47 км
 Ауыл Советы үҙәгенә тиклем (Елдәр): 15 км
 Яҡындағы тимер юл станцияһы (Аксенов): 92 км

 Ауыл тарихы 
Исламғол ауылы XIX быуат башында ғына барлыҡҡа килә, ул саҡта унда 7 йортта 21 ир-ат һәм 20 ҡатын-ҡыҙ (1816 йылғы мәғлүмәттәр буйынса) йәшәй. Бөтәһе лә - Күл-Иле-Мең улусы аҫабалары. Исламғол - Исламғол Аҙнаев (1745 - 1827) етәкселегендә Аҙнай кешеләре нигеҙ һалған бүленеп сыҡҡан ауыл.Аҙнайҙың улдары Рәхмәтулла, Күзбәк, Ниғмәтулла, Төхвәтулла, Ғәлиулла, Кәлимулла, Ғәйнулла, Сәфиулла, Көрбәтулла.
1816 йылғы ревизия мәғлүмәттәре буйынса, бында йәшәгән халыҡтың исемдәрен атайбыҙ. Үрҙә беҙ тәүге төпләнеүсенең улдарын һанап үткәйнек, хәҙер иһә уның ейәндәрен һәм бүлә-бүләсәләрен, шулай уҡ башҡа ауыл кешеләренең исемдәрен яҙып үтәйек: Ниғмәтулла Исламғоловҡа 45 йәш, уның улдары Үҙәк, Ғибәҙулла; Күзбәк Исламғоловҡа 45 йәш,улы -Хәбибулла, ейәне-Хәлилулла; Рәхмәтулла Исламғолов (1766-1813),улдары- Хоҙайбирҙе, Мөхәмәтрәхим ; Ҡотлоғужа Бигешевҡа 36 йәш,улдары Алтынмырҙа, Йосопмырҙа; Биксура Бигешевҡа 39 йәш,улы Алтынсура; Ҡурамша Таймаҫовҡа- 18 йәш.
VII ревизиянан һуң 5 башҡорт Стәрлетамаҡ өйәҙе Ҫылы-Мең улусына ҡараған Кәреш ауылынан ҡабул ителә (уларҙың тамғалары - Ш 1 1 П |"т |^ г ). 1835 йылда етәкселек бойороғо буйынса Ырымбур өйәҙенән 35 башҡорт ошо ауылға күсерелә. Башҡорттар контингенты формалаша, ә улар 1834 йылда 87 була, 1859 йылда - 238, 1870 йылда - 256, 1917 йылда - 367 (шулай уҡ 13 урыҫ), 1920 йылда - 517.
1843 йылда 87 башҡорт 402 бот яҙғы иген сәсә. 1917 йылда 64 ихатаға 694 дисәтинә сәсеүлек тура килгән. стр.441

Башҡорттар йәшәй (2002). Башланғыс мәктәп (Елдәр урта мәктәбе филиалы), фельдшер‑акушерлыҡ пункты, клуб бар.
1865 йылда 49 йортта 256 кеше йәшәгән. Малсылыҡ, игенселек, перәник бешереү менән шөғөлләнгәндәр. 1906 йылда мәсет булыуы теркәлгән.

 Урамдары 
 Урман урамы, ()
 Йылға урамы, ()
 С.Юлаев урамы, ()
 Ш.Бабич урамы, ()
 Шоссе урамы, ()
 Таулы тыҡрығы, ()https://www.gosspravka.ru/02/038/000024.html «Налог Белешмәһе» системаһында Исламғол ауылы]

 Билдәле шәхестәре 
 Камалов Винер Мөнир улы (27.05.1969), Мостай Кәрим исемендәге милли йәштәр театры актёры, йырсы. Башҡортостан Республикаһының атҡаҙанған артисы (2006), «Урал моңо», «Гәлсәр һандуғас» йыр бәйгеләре лауреатыКамалов Венер Мунирович. Сайт «Единый портал башкирской культуры» . 
 Суфиянов Әһлиулла Ғибәт улы (25.02.1927—5.02.2009), сәнәғәт алдынғыһы, 1952—1964 йылдарҙа Ҡаҙағстандағы Зыряновск ҡурғаш комбинатының проходчиктар бригадиры. Социалистик Хеҙмәт Геройы (1961).

 Иҫкәрмәләр 

 Әҙәбиәт 
 * Административно-территориальное устройство Республики Башкортостан: Справочник. — Уфа: ГУП РБ Издательство «Белая Река», 2007. — 416 с.— ISBN 978-5-87691-038-7.   
 Асфандияров А. З. История сёл и деревень Башкортостана и сопредельных территорий — Уфа: Китап, 2009. — 744 б. — ISBN 978-5-295-04683-4.   

 Һылтанмалар 

 Деревня Исламгулово Миякинского района Республики Башкортостан. Сайт «Командировка.ру»                  

Категория:Миәкә районы ауылдары